Eurovision Song Contest 2003

260px  48. Eurovision Song ContestMotto Magical Rendez-vousDatum 24. Mee 2003Stad Riga (Lettland)Gebai Skonto HallGewënner Sertab Erener (Tierkei)Zuel vu Länner 26Nei Participatiounen UkrainModeratioun Marie N a Renars KaupersInterval Act Ilgi, Brainstorm, Marie N a Raimonds PaulsOfstëmmungsreegel All Land huet 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.


Den 48. Eurovision Song Contest war de 24. Mee 2003 a Lettland. Organiséiert gouf d'Eurovisioun dat Joer an der Saku Suurhall zu Riga. Presentateure waren d'Marie N an de Renars Kaupers.

Fir d'Zuel vun de Länner ze reduzéiere sinn d'Plaze vun de leschte 5 Joer gekuckt ginn an déi mat de mannste Punkte hu missen e Joer Paus maachen. Betraff vun dëser Reegel waren d'Republik Mazedonien, Finnland, d'Schwäiz, Litauen an Dänemark. Lëtzebuerg huet scho wéi déi 9 Joer virdru fräiwëlleg drop verzicht fir matzemaachen. Och Italien, Ungarn, an d'Slowakei hu fräiwëlleg net matgemaach. D'Ukrain ass nei derbäikomm. Am Ganzen hu 26 Länner matgemaach. Dat war déi bis dohi gréissten Zuel u Länner déi matgemaach hunn.

D'Reegel fir d'Ofstëmmung ass d'selwecht bliwwe wéi déi Jore virdrun. An de meeschte Länner ass den Televoting duerch d'Spectateure benotzt gi fir ofzestëmmen. A Polen ass SMS benotzt ginn. Bosnien an Herzegowina, Irland a Russland hunn eng Jury fir d'Ofstëmmung benotzt. All Land huet duerch d'Ofstëmmung 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Riga matgedeelt ginn.

Déi éischt Plaz krut d'Vertriederin vun der Tierkei, d'Sertab Erener mat 2 Punkte Virsprong virun Urban Trad (Belsch). Déi drëtt Plaz krut den Duo t.A.T.u., dee fir Russland ugetruede war.

Fir d'Tierkei war et déi éischt Kéier datt et de Grand Prix gewonnen hat.

 Klassement 
 Plaz  Startnr.  Land  Interpret  Titel  Punkten 1.  4  Tierkei  Sertab Erener  Everyway that I Can  167 2.  22  Belsch  Urban Trad  Sanomi  165 3.  11  Russland  t.A.T.u.  Ne Ver', Ne Boysia  164 4.  18  Norwegen  Jostein Hasselgård  I'm Not Afraid to Move On  123 5.  25  Schweden  Fame  Give Me Your Love  107 6.  2  Éisträich  Alf Poier  Weil der Mensch zählt  101 7.  20  Polen  Ich Troje  Keine Grenzen – Żadnych Granic  90 8.  1  Island  Birgitta  Open Your Heart  81 8.  12  Spuenien  Beth  Dime  81 10.  24  Rumänien  Nicola  Don't Break My Heart  73 11.  3  Irland  Mickey Harte  We’ve Got the World  53 11.  10  Däitschland  Lou  Let's Get Happy  53 13.  14  Holland  Esther Hart  One More Night  45 14.  16  Ukrain  Olexandr  Hasta la vista  30 15.  8  Kroatien  Claudia Beni  Više nisam tvoja  29 16.  6  Bosnien an Herzegowina  Mija Martina  Ne brini  27 17.  17  Griicheland  Mando  Never Let You Go  25 18.  19  Frankräich  Louisa Baïleche  Monts et merveilles  19 19.  13  Israel  Lior Narkis  Word for Love (Milim la'ahava)  17 20.  9  Zypern  Stelios Konstantas  Feeling Alive  15 21.  23  Estland  Ruffus  Eighties Coming Back  14 22.  7  Portugal  Rita Guerra  Deixa-me sonhar (Só mais uma vez)  13 23.  26  Slowenien  Karmen  Nanana  7 24.  21  Lettland  F.L.Y.  Hello from Mars  5 25.  5  Malta  Lynn Chircop  To Dream Again  4 26.  15  Groussbritannien  Jemini  Cry Baby  0

De Gewënner an déi gréng markéiert Länner waren am Joer drop (2004) automatesch fir d'Finall qualifizéiert.

 Um Spaweck 

 Eurovision.tv
 Eurovision.de
 diggiloo.net

 Tallinn (Estland) 100px Istanbul (Tierkei) ESC 2002 Eurovision Song Contest ESC 2004

2003
Kategorie:Musek 2003